નવી દિલ્હી: શ્રીદેવીની પુત્રી જાહ્નવી કપૂર ‘ધડક’ દ્વારા પોતાના બોલિવૂડ કરિયરની શરૂઆત કરવા જઈ રહી છે. ધર્મા પોડક્શનની આ ફિલ્મ જાહ્નવીની સાથે શાહિદ કપૂરનો ભાઈ ઈશાન ખટ્ટર પર ડેબ્યૂ કરી રહ્યો છે. આ ફિલ્મ સુપરહિટ મરાઠી ફિલ્મ ‘સૈરાટ’ની રીમેક છે. શુક્રવારથી ફિલ્મનું શૂટિંગ શરૂ થઈ ચૂક્યું છે. ફિલ્મના સેટ પરથી ફેશન ડિઝાઈનર મનીષ મલ્હોત્રાએ એક તસવીર શેર કરી છે, જેમાં જાહ્નવી અને ઈશાન ડિરેક્ટર સામે ડરતા દેખાઈ રહ્યાં છે. શશાંક ખેતાન બંનેને કોઈ બાબતે ટોકી રહ્યા છે.